Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3604

i) földi telepítésű időjárás radar információk. 9.1.4 A 9.1.3a) pont alatt felsorolt előrejelzéseket a WAFC-ok által szolgáltatott digitális előrejelzésekből kell generálni, amikor ezek az előrejelzések időben, tengerszint feletti magasságban és földrajzi kiterjedésben lefedik a tervezett repülési pályát, hacsak a meteorológiai hatóság és az érintett üzemeltető között nem született más megállapodás. 9.1.5 Amikor előrejelzéseket a WAFC-októl származóként azonosítanak, ezek meteorológiai tartalmát nem lehet módosítani. 9.1.6 A WAFC-ok által szolgáltatott digitális előrejelzésekből generált térképeket az üzemeltetők kívánságára rendelkezésre kell bocsátani rögzített lefedési területekre, ahogyan azt a 8. Függelék A8-1, A8-2 és A8-3 ábrái mutatják. 9.1.7 Amikor a 9.1.3a) pont alatt felsorolt magassági szélre és magaslégköri hőmérsékletre vonatkozó előrejelzéseket térkép formájában szolgáltatják, ezeknek a repülési magasságszintekre vonatkozó, rögzített idejű prognosztikai térképeknek kell lenniük, ahogyan az a 2. Függelék 1.2.2a) pontjában elő van írva. Amikor a 9.1.3a) 6 pont alatt felsorolt SIGWX jelenségekre vonatkozó előrejelzéseket térkép formájában szolgáltatják, ezeknek rögzített idejű prognosztikai térképeknek kell lenniük az atmoszféra repülési magasságszintek által korlátozott részére, a 2. Függelék 1.3.2 pontjában és az 5. Függelék 4.3.2 pontjában előírtaknak megfelelően. 9.1.8 Az üzemeltető által a repülés előtti tervezéshez és a repülés alatti áttervezéshez kért, a 100-as repülési magasságszint feletti magassági szélre és a magaslégköri hőmérsékletre vonatkozó előrejelzéseket mihelyt rendelkezésre állnak, de az indulás előtt 3 óránál nem később, szolgáltatni kell. A repülés előtti tervezéshez és a repülés alatti áttervezéshez az üzemeltető által kért egyéb meteorológiai információkat a lehető leghamarabb szolgáltatni kell. 9.1.9 Amikor szükséges, az üzemeltetők és a hajózószemélyzeti tagok számára szolgáltatást nyújtó Állam meteorológiai hatósága koordinációt köteles kezdeményezni más Államok meteorológiai hatóságaival, annak érdekében, hogy beszerezze tőlük a szükséges jelentéseket és/vagy előrejelzéseket. 9.1.10 A meteorológiai információkat az üzemeltető és a hajózószemélyzet tagjai számára a meteorológiai hatóság által az üzemeltetőkkel folytatott konzultációk után, meghatározott helyen, a meteorológiai iroda és az érintett üzemeltető közötti megállapodásnak megfelelő időben kell szolgáltatni. A szolgáltatásnak rendes körülmények között az érintett Állam területéről induló járatokra kell korlátozódnia, hacsak nem születik más megállapodás a meteorológiai hatóság és az érintett üzemeltető között. Meteorológiai irodával nem rendelkező repülőtéren a meteorológiai információk nyújtására vonatkozó intézkedések a meteorológiai hatóság és az érdekelt üzemeltető között létrejött megállapodás szerintiek. 9.2 Eligazítás, konzultáció és kijelzés Megjegyzés – Automatizált repülés előtti információs rendszerek eligazítás, konzultáció és kijelzés szolgáltatására való felhasználására vonatkozó követelmények a 9.4 szakaszban találhatók. 9.2.1 Kívánságra eligazítást és/vagy konzultációt kell biztosítani a hajózószemélyzet tagjainak és/vagy egyéb légiüzemeltetési személyzetnek. Ennek célja az, hogy megadja a legutóbbi rendelkezésre álló információkat a repülendő légiútvonalon fennálló és várható meteorológiai viszonyokról, valamint a tervezett rendeltetési repülőtérre, kitérő repülőtérre és egyéb érintett repülőterekre vonatkozóan, akár az, hogy magyarázatot és megerősítést adjon a repülési dokumentációban található információkra, akár a meteorológiai hatóság és az üzemeltető megállapodása alapján repülési dokumentáció helyett szerepeljen. 9.2.2 Az eligazításhoz, konzultációhoz és kijelzésre szolgáló meteorológiai információknak magukban kell foglalniuk a 9.1.3 pontban felsoroltak közül az egyiket vagy mindegyiket. 9.2.3 Ha a meteorológiai iroda olyan véleményt nyilvánít, hogy valamely repülőtéren a meteorológiai viszonyok alakulása jelentősen eltér a repülési dokumentációban lévő repülőtéri előrejelzéstől, akkor a hajózószemélyzet tagjainak figyelmét fel kell hívni erre az eltérésre. Az eligazításnak az eltéréssel foglalkozó részét az eligazítás idején rögzíteni kell, és hozzáférhetővé kell tenni az üzemeltető számára. 9.2.4 Az igényelt eligazítást, konzultációt, kijelzést és/vagy repülési dokumentációt általában az indulási repülőteret kiszolgáló meteorológiai irodának kell biztosítania. Olyan repülőtéren, ahol ezek a szolgáltatások nem biztosíthatók, a hajózószemélyzet kívánságainak teljesítésére irányuló intézkedéseknek a meteorológiai hatóság és az érdekelt üzemeltető közötti megállapodásnak megfelelőknek kell lenniük. Kivételes körülmények között, mint pl. nagyobb késés, a repülőtérhez tartozó meteorológiai irodának új eligazítást, konzultációt és/vagy repülési dokumentációt kell, szolgáltatni, vagy ha ez nem megvalósítható, akkor intézkednie kell új eligazításról, konzultációról és/vagy repülési dokumentációról, ahogyan szükséges. 9.2.5 Ajánlás – A hajózószemélyzet tagjának vagy más légiüzemeltetési személynek, akinek a részére az eligazítást, konzultációt és/vagy repülési dokumentációt igényelték, fel kell keresnie a meteorológiai irodát, a meteorológiai iroda és az érintett üzemeltető közötti megállapodásban előírt időben. Ha egy repülőtéren a helyi körülmények a személyes eligazítást vagy konzultációt nem teszik lehetővé, a meteorológiai irodának ezeket a szolgáltatásokat telefonon vagy egyéb megfelelő távközlési eszközök segítségével kell biztosítania. 9.3 Repülési dokumentáció Megjegyzés. – Automatikus repülés előtti információs rendszerek repülési dokumentációban való felhasználására vonatkozó előírások a 9.4 szakaszban találhatók. 9.3.1 Repülésdokumentációnak a 9.1.3 a) 1) és 6), b), c), e) és, amennyiben alkalmas, f) alatt felsorolt információkat kell tartalmaznia. Azonban, ha a meteorológiai hatóság és az érdekelt üzemeltető megegyezett, két óra vagy ennél kisebb időtartamú repülések repülési dokumentációját rövid megállás vagy fordulás után az üzemeléshez szükséges információkra kell korlátozni, de a dokumentációnak minden esetben tartalmaznia kell legalább a 9.1.3 b), c), e) és ha megfelelő, f) pontot. 9.4.3 Amikor nyilvánvalóvá válik, hogy a meteorológiai információk, amelyek a repülési dokumentációba kerülnek, lényegesen különbözni fognak, amelyet a repülés előtti tervezéshez és a repülés közbeni újratervezéshez rendelkezésre bocsátottak, az üzemeltetőt haladéktalanul értesíteni kell, és ha megvalósítható, revidiált információval el kell látni, ahogyan az üzemeltető és az illetékes meteorológiai iroda megállapodott. 9.3.2 Amikor nyilvánvalóvá válik, hogy a repülési dokumentáció által tartalmazott meteorológiai információ el fog térni a repülés előtti tervezéshez és a repülés alatti áttervezéshez rendelkezésre bocsátott re4pülési dokumentációtól, az üzemeltetőt haladéktalanul értesíteni kell, és ha megvalósítható, el kell látni a javított információval, az illetékes meteorológiai hatóság és üzemeltető közötti megállapodás szerint. 9.3.3 Ajánlás – Abban az esetben, amikor a módosítás szükségessége a repülési dokumentáció kiadása után és a légijármű felszállása előtt merül fel, a meteorológiai irodának, a helyi megállapodásnak megfelelően, ki kell adni a szükséges módosítást vagy a felfrissített információt az üzemeltető számára, vagy a helyi légiforgalmi szolgálati egység részére, a légijárműhöz való továbbítás céljából. 9.3 4 A meteorológiai hatóság őrizze meg a hajózószemélyzet tagjainak szolgáltatott információkat vagy nyomtatott példány, vagy számítógépes fájlok formájában, a kiadás keltétől legalább 30 napig. Az információkat kérésre hozzáférhetővé kell tenni érdeklődés vagy kivizsgálás céljára és ezek befejezéséig azokat meg kell őrizni. 9.4 Automatizált repülés előtti információs rendszerek eligazításhoz, konzultációhoz, repülésterve- zéshez és repülési dokumentációhoz 9.4.1 Ahol a meteorológiai hatóság automatizált repülés előtti információs rendszereket használ az üzemeltetők és a repülő személyzeti tagok meteorológiai információkkal való ellátására és ezek kijelzésére eligazítás, repülés tervezés és repülés dokumentáció céljaira, a szolgáltatott és kijelzett információknak eleget kell tenniük a 9.1 - 9.3 szakaszok releváns előírásainak. 9.4.2 Ajánlás. –Az üzemeltetők, repülőszemélyzeti tagok és más repülésben érdekelt személyek részére meteorológiai információkhoz és repülési információs szolgáltatási információkhoz összehangolt, közös pontú hozzáférést biztosító automatikus repülés előtti információs rendszereket kell létrehozni a meteorológiai hatóság és az illetékes polgári repülési hatóság, vagy azon hivatal közötti szerződés segítségével, amelybe a szolgáltatást végző hatóság delegálva van, a 15. Annex 3.1.1 c) pontjával összhangban. Megjegyzés – A szóbanforgó meteorológiai illetve a repülési információs szolgáltatási információkat a 9.1 – 9.3 szakaszok és a 8. Függelék és a 15.Annex 8.1 és 8.2 szakaszai ismertetik. 9.4 3 Ahol üzemeltetők, repülőszemélyzeti tagok és más repülésben érdekelt személyek részére meteorológiai információkhoz és repülési információs szolgáltatási információkhoz összehangolt, közös pontú hozzáférést biztosító automatikus repülés előtti információs rendszert használnak, az ilyen rendszerek által szolgáltatott meteorológiai információk minőségi ellenőrzésének és minőségmenedzselésének az érintett meteorológiai hatóság kötelezettségében kell maradnia, a 2. Fejezet 2.2.2 ponttal összhangban. Megjegyzés. – A repülési információs szolgálati információkra és az információk minőségbiztosítására vonatkozó kötelezettségeket a 15. Annex 3. Fejezet tartalmazza. 9.5 Információk repülést végző légijárművek részére 9.5.1 A repülést végző légijárművek részére felhasználás céljára adott meteorológiai információkat a meteorológiai irodának a vele kapcsolatban álló légiforgalmi szolgálati egységnek kell továbbítania és D- VOLMET vagy VOLMET adásban sugároznia, ahogyan azt regionális léginavigációs egyezmény meghatározza. A repülést végző légijármű számára az üzemeltető által végzett tervezéshez szolgáló meteorológiai információkat kívánságra meg kell adni, a meteorológiai hatóság vagy hatóságok és az érintett üzemeltető közötti megállapodásnak megfelelően. 9.5.2 A repülést végző légijármű általi felhasználásra szolgáló meteorológiai információkat a 10. Fejezet előírásainak megfelelően kell eljuttatni a légiforgalmi szolgálati egységhez. 9.5.3 A meteorológiai információkat D-VOLMET vagy VOLMET adás segítségével kell szolgáltatni, a regionális léginavigációs egyezmény rendelkezéseinek és a 11. Fejezet előírásainak megfelelően.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes